rejauldu/bengali-wikipedia huggingface dataset:
থাম্ব|যিহূদীয় বন্দীদের অশূরীয় সাম্রাজ্যের অন্যান্য প্রান্তে নির্বাসনে পাঠানো হচ্ছে। মেসোপটেমিয়ার নীনবীতে (বর্তমান নীনবী প্রদেশ, ইরাক) দক্ষিণ-পশ্চিম প্রাসাদে উদ্ধারকৃত দেয়ালচিত্র। নব্য অশূরীয় যুগ, ৭০০-৬৯২ খ্রীষ্টপূর্ব। ব্রিটিশ জাদুঘর, লন্ডন।  ইব্রীয় (, আধুনিক হিব্রু:  / , তিবিরীয়:  / ; ISO 259-3:  / ) বা ইব্রীয় জাতি বলতে সাধারণত প্রাক-রাজতান্ত্রিক সেমিটিকভাষী ইস্রায়েলীয়দের বোঝানো হয়। তারা ছিল যাযাবর। তবে কিছু ক্ষেত্রে শব্দটি বৃহত্তর অর্থে ফিনিশীয়দের এবং ব্রোঞ্জ যুগের পতনের প্রাক্কালের শাসু সম্প্রদায়কে বোঝাতেও ব্যবহৃত হয়। ইব্রীয় শব্দটি একটি জাতিগত নাম না হলেওEerdmans Dictionary of the Bible, p.567, "Hebrew, Hebrews... A non-ethnic term"Collapse of the Bronze Age, p. 266, quote: "Opinion has sharply swung away from the view that the Apiru were the earliest Israelites in part because Apiru was not an ethnic term nor were Apiru an ethnic group." হিব্রু বাইবেলের ৩২টি শ্লোকে ৩৪ বার শব্দটি পাওয়া যায়।  রোমীয় সাম্রাজ্যের যুগে গ্রীক হিব্রায়িওস সাধারণভাবে যিহূদীদের উল্লেখ করতে পারত, যেমন স্ট্রংয়ের হিব্রু অভিধান বলে, “যিহূদীদের যেকোনও একটি জাতি” এবং অন্যান্য সময়ে বিশেষত যিহূদিয়ায় বসবাসকারী যিহূদীদের প্রতি। প্রারম্ভিক খ্রিস্টধর্মে গ্রীক শব্দটি যিহূদী খ্রিস্টানদের পরজাতীয় খ্রিস্টান এবং জুডাইজারদের বিপরীতে বোঝায় (প্রেরিত পুস্তক ৬:১ অন্যদের মধ্যে)।  হল সেই প্রদেশ যেখানে মন্দিরটি ছিল।  আর্মেনীয়, ইতালীয়, গ্রীক, কুর্দি, প্রাচীন ফরাসি, সার্বীয়, রুশ, রোমানীয় এবং কয়েকটি অন্যান্য ভাষায় ইব্রীয় থেকে যিহূদীতে নাম স্থানান্তর কখনও হয়নি, এবং যিহূদীদের জন্য "ইব্রীয়" প্রাথমিক শব্দ ব্যবহৃত হয়। "ইব্রীয়" শব্দের অনুবাদ কুর্দি ভাষায়ও ব্যবহৃত হয় এবং এককালে ফরাসিতে ব্যবহৃত হত।  হিব্রু ভাষার পুনরুজ্জীবন এবং হিব্রু যিশুভের উত্থানের সাথে, এই শব্দটি ইস্রায়েলের এই পুনর্গঠিত সমাজের ইহুদি জনগণ বা সাধারণভাবে ইহুদিদের ক্ষেত্রে প্রয়োগ করা হয়েছে।   তথ্যসূত্র   বিষয়শ্রেণী:কেনান বিষয়শ্রেণী:হিব্রু বাইবেল জাতি বিষয়শ্রেণী:সেমেটিক জাতি বিষয়শ্রেণী:প্রাচীন নিকট প্রাচ্যের ব্যক্তি বিষয়শ্রেণী:ইহুদি নাম বিষয়শ্রেণী:হিব্রু ভাষার নাম
চিড়া হচ্ছে একধরনের খাবার যা বাংলাদেশ, ভারত, নেপালে খাওয়া হয়। ধান থেকে চিড়া তৈরী করা হয়। ভালো স্বাদের চিড়া পেতে হলে নির্দিষ্ট জাতের ধান নির্বাচন করতে হয়। চিড়া শুকনো বা ভেজা অবস্থায় খাওয়া যায়। পানি, দুধ এবং অন্যান্য তরল জাতীয় পদার্থ খুব সহজে চিড়া শুষে নিতে পারে। শুকনো চিড়া গুড়ের পাটালি দিয়ে খাওয়ার রীতি আছে। এটা খুব সহজে হজম হয়। মিষ্টির দোকান গুলোতে দই চিড়া একটি বহুল প্রচলিত খাবার।  চলুন তাহেল জেন নেওয়া যাক খাওয়ার উপকািরতা ও অপকারীতাঃ  চিড়া খাওয়ার উপকারীতাঃ চিড়া খাওয়ার উপকািরতা বলে শেষ করা যায় না। গরমে, নাশতায়, বিকেলের খাবারে বিভিন্ন ভাবে রান্না করে, দই এর সাথে, আমের সা্থে কতকি উপাইয়ে চিড়া খাওয়া যায় তা বেল শষ করা যাবেনা। (১) চিড়ায় আঁশের পরিমাণ অনেক কম থাকে যা ডায়রিয়া, ক্রন’স ডিজিজ, আলসারেটিভ কোলাইটিস, অন্ত্রের প্রদাহ এবং ডাইভারটিকুলাইসিস রোগ প্রতিরোধে চিড়া খাওয়ার উপকারিতা অনেক। (২) চিড়ায় পটাশিয়াম এবং সোডিয়ামের পরিমাণ কম থাকার জন্য কিডনি রোগীদের ক্ষেত্রে চিড়া খাওয়ার উপকারিতা অনেক। (৩)৩। সিলিয়াক ডিডিজের রোগীদের জন্য চিড়া খাওয়ার উপকারিতা রয়েছে। চালের প্রোটিন প্রোলামিন এবং গ্লুটেলিনের শোষণে কোন সমস্যা না থাকার জন্য এই রোগীদের জন্য চিড়া গ্রহণ করা নিরাপদ। চিড়া খাওয়ার অপকারিতাঃ  চিড়া খাওয়ার উপকারিতা অনেক থাকলেও বেশি শর্করা এবং উচ্চ গ্লাইসেমিক সূচক সমৃদ্ধ খাবার বেশি গ্রহণে সিরাম ট্রাইগ্লিসারাইডের ঘনত্ব বৃদ্ধি পায় এবং ভাল কোলেস্টেরলের মাত্রা হ্রাস করে যা কার্ডিওভাসকুলার ডিডিজের ঝুঁকি বৃদ্ধি করে।  আঞ্চলিক নাম অঞ্চলভেদে চিড়া বিভিন্ন নামে পরিচিত।   পৌয়া (પૌંઆ), - গুজরাতি,  "পোয়া" - রাজস্থানী   চুড়া - ওড়িয়া, '  'আতুকুলু - তেলুগু (అటుకులు),  আভাল - তামিল(அவல்) এবং মালায়ালম(അവൽ),  তাবেন - সাঁওতালি (ᱛᱟᱵᱮᱱ)  চিউরা অংশ বিহার এবং ঝাড়খণ্ড,  চিঁড়া - বাংলা  এবং আসামি,  সুরা/সুরো - চাটগাঁইয়া,  চিউড়া (चिउरा), মৈথিলি, নেপালি, ভোজপুরি এবং ছত্রিশগঢ়,  পোহা বা 'পাউয়া  - হিন্দি,  বাজি - নেওয়ারি,  পোহে - মারাঠি,  ফোভু - কোঙ্কানি,   আভালাক্কি (ಅವಲಕ್ಕಿ), কন্নড,. থাম্ব|213x213পিক্সেল|সাদা আভাল থাম্ব|160x160পিক্সেল|পোহে, চিড়ার তৈরী খাবার ডান|থাম্ব|রান্না করা পোহে   জনপ্রিয় সংস্কৃতিতে  জনপ্রিয় সংস্কৃতিতে চিড়া একটি ভাল মানের খাবার।গ্রাম বাংলার ঐতিহ্য চিড়া দিয়ে গুড় খাওয়া এবং অতিথি এলে তাকে চিড়া দিয়ে আপ্যায়ন করা হয়   তথ্যসূত্র   বিষয়শ্রেণী:নেপালি রন্ধনশৈলী বিষয়শ্রেণী:মহারাষ্ট্রীয় রন্ধনশৈলী বিষয়শ্রেণী:ভারতীয় হালকা জলখাবার বিষয়শ্রেণী:ধানের জাত বিষয়শ্রেণী:ভারতীয় চালের পদ বিষয়শ্রেণী:চালের পদ বিষয়শ্রেণী:শুকনো খাবার বিষয়শ্রেণী:নেওয়ারি রন্ধনশৈলি
দি ভিলেন হলো ২০১৮ সালে মুক্তিপ্রাপ্ত ভারতীয় কন্নড ভাষার চলচ্চিত্র। এটি রচনা ও পরিচালনা করেন চলচ্চিত্র পরিচালক প্রেম। চলচ্চিত্রটি প্রযোজনা করেন সি. আর. মনোহর  কুশীলব শিবা রাজকুমার - রামান্না চরিত্রে সুদীপ - রাম মেকা শ্রীকান্ত-কাইজার অ্যামী জ্যাকসন - সিতা মিঠুন চক্রবর্তী - এসিপি তিলক শেখর - অ্যালেক্স সারণ্য পনভান্নান- রামের মা সারথ লোহিতাসওয়া-রামের বাবা  কুরি প্রতাপ মান্ডে রমেশ  সাউন্ডট্র্যাক  অর্জুন জনিয়া চলচ্চিত্রটির গানসমূহ স্কোর ও কম্পোজ করেন।"Filmibeat on The Villain movie crew"   মুক্তি দি ভিলেন চলচ্চিত্রটি ১৮ই অক্টোবর ২০১৮ সালে সারাবিশ্বে মুক্তি পায়।  তথ্যসূত্র  বহিঃসংযোগ    বিষয়শ্রেণী:২০১৮-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:কন্নড় ভাষার চলচ্চিত্র বিষয়শ্রেণী:আইটেম নাম্বার বিশিষ্ট চলচ্চিত্র বিষয়শ্রেণী:২০১৮-এর অ্যাকশন থ্রিলার চলচ্চিত্র বিষয়শ্রেণী:২০১০-এর দশকের কন্নড় ভাষার চলচ্চিত্র বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র বিষয়শ্রেণী:থাইল্যান্ডে ধারণকৃত চলচ্চিত্র
thumb|জগন্নাথ হলের ছাদ ধসে নিহতদের স্মরণে নির্মিত স্মৃতিসৌধ ঢাকা বিশ্ববিদ্যালয় শোক দিবস  ১৯৮৫ সালের ১৫ই অক্টোবর ঢাকা বিশ্ববিদ্যালয়ের জগন্নাথ হলের একটি হলরুমের ছাদ ধসে পড়ে ৪০ জন নিহতের ঘটনা ঘটে। যে ঘটনার স্মরণে ১৫ অক্টোবর দিবসটি পালন করা হয়।   বিবরণ  যেই ভবনটির ছাদ ধসে দুর্ঘটনাটি ঘটে সেটিকে ১৯৮৫ সাল পর্যন্ত 'পরিষদ ভবন' বা 'অ্যাসেম্বলি হল' বলা হতো। ১০০ বছরেরও বেশি পুরনো অডিটোরিয়ামটি তৎকালীন পূর্ব পাকিস্তান প্রদেশের পরিষদ ভবন বা সংসদ ভবন ছিল, যা অ্যাসেম্বলি হল বা পরিষদ ভবন হিসেবে পরিচিত ছিল। পরবর্তীতে নতুন প্রাদেশিক ভবন নির্মিত হলে ১৯৬৩ সালে ভবনটি ঢাকা বিশ্ববিদ্যালয়ের কাছে হস্তান্তর করা হয়। ১৯৮৫ সালের ১৫ই অক্টোবরের দুর্ঘটনার আগ পর্যন্ত এটি জগন্নাথ হলের টেলিভিশন কক্ষ হিসেবে ব্যবহৃত হতো।  ঘটনার রাতে তুমুল বৃষ্টির মধ্যে পুরনো ভবনটির ছাদ ধসে পড়ে। সে সময় বঙ্গোপসাগরে সৃষ্ট নিম্নচাপ জনিত কারণে রাজধানী ঢাকা মহানগরীর ওপর দিয়ে ঘণ্টায় ১০০ কিলোমিটার বেগে দমকা হাওয়া বয়ে যাচ্ছিল। ভবনটির ছাদ বৃষ্টির পানিতে নরম হয়ে যাওয়ায় আগে থেকেই বৃষ্টির পানি পড়তো। সেই কারণে ভবনে মেরামতের কাজ চলছিল। সে রাতে বিটিভিতে প্রচারিত নাটক 'শুকতারা' দেখার জন্য অনেকে সেখানে গিয়েছিলেন। নাটক শুরু হওয়ার মিনিট পাঁচেকের মধ্যেই দুর্ঘটনাটি ঘটে। সেসময় রুমের ভেতরে আনুমানিক দেড় থেকে দুইশো' মানুষ ছিল বলে ধারণা হয়। তবে পরের দিনে প্রকাশিত পত্র-পত্রিকা এবং ওই ঘটনা নিয়ে বিভিন্ন লেখকের লেখায় উপস্থিত মানুষের সংখ্যা ৩০০-৪০০ ছিল বলেও উল্লেখ করা হয়। তখনকার সংবাদপত্র থেকে জানা যায় যে ঘটনায় তাৎক্ষণিকভাবে ৩৪ জন মারা যায়। পরে চিকিৎসাধীন অবস্থায় আরও ৫ জনের মৃত্যু ঘটে। নিহতদের মধ্যে ২৬ জন ছিলেন ছাত্র, ১৩ জন ছিলেন বিশ্ববিদ্যালয়ের কর্মচারী ও অতিথি। এছাড়া আহত হন শতাধিক।  এই দুর্ঘটনায় শোক প্রকাশ করেন তৎকালীন রাষ্ট্রপতি, বিভিন্ন রাজনৈতিক নেতাসহ বিদেশি কূটনীতিকরা শোক জানান। ৩ দিন জাতীয় শোক ঘোষণা করে জাতীয় পতাকা অর্ধনমিত রেখে ১৬ অক্টোবর সারাদেশে শিক্ষাপ্রতিষ্ঠান বন্ধ ঘোষণা করা হয়। এ ঘটনার পর থেকেই দিনটি ঢাকা বিশ্ববিদ্যালয়ের শোক দিবস হিসেবে পালিত হয়ে আসছে।   স্মৃতি অক্টোবর  এই ঘটনায় নিহতদের স্মৃতি রক্ষার্থে পরবর্তী সময়ে সেখানে নির্মিত হয় ‘অক্টোবর স্মৃতি ভবন’। তাদের স্মরণে অক্টোবর ভবনের নিচতলায় একটি ছোট জাদুঘর আছে। সেদিনের ব্যবহৃত টিভি রাখা আছে জাদুঘরে। মৃত্যুবরণ করা বেশ কয়েকজনের ছবিও আছে সেখানে। এ ছাড়া ভবনটির সামনে নিহতদের স্মরণে তাদের নাম সংবলিত 'স্মৃতি অক্টোবর' একটি নামফলক স্থাপন করা হয়েছে।   তথ্যসূত্র   বিষয়শ্রেণী:ঢাকা বিশ্ববিদ্যালয়
কায়সুল হক (২৯ মার্চ ১৯৩৩–১৩ ফেব্রুয়ারি ২০১৬) বাংলাদেশের একজন কবি ও সাংবাদিক ছিলেন। বাংলা কবিতায় বিশেষ অবদানের জন্য তিনি ২০০১ সালে বাংলা একাডেমি পুরস্কার পান।   প্রাথমিক জীবন  কায়সুল হক ২৯ মার্চ ১৯৩৩ সালে অবিভক্ত বাংলার মালদহ জেলায় মাতুলালয়ে জন্মগ্রহণ করেন। তার পিতার নাম দবিরউদ্দিন আহমদ ও মাতার নাম জিন্নাতুননেসা। পৈত্রিক নিবাস রংপুর। সাত ভাই ও তিন বোনের মধ্যে তিনি ছিলেন বড়। শৈশব, কৈশোর ও যৌবন কেটেছে রংপুরে। তার স্ত্রী সালমা হক (মৃ: ৫ ফেব্রুয়ারি ২০১৬ )। তার তিন ছেলে, এক মেয়ে। সন্তানদের এক ছেলে নজরুল ইনস্টিটিউটে চাকুরি করেন। অন্য দুজনের একজন চিকিৎসক ও অন্যজন প্রকৌশলী। মেয়ে অস্ট্রেলিয়ায় প্রবাসী।   কর্মজীবন  কায়সুল হকের কর্মজীবন কাটে ঢাকায়। তিনি জাতীয় গ্রন্থকেন্দ্রের উপপরিচালক পদে কর্মরত ছিলেন এবং এই পদ থেকেই অবসরে যান। ১৯৫০ সালে ‘আজাদ’ পত্রিকায় তার প্রথম কবিতা প্রকাশিত হয়। ‘অধুনা’, ‘সবার পত্রিকা’, ‘কালান্তর’ ও ‘শৈলী’ সাহিত্য পত্রিকার সম্পাদক ছিলেন তিনি।     গ্রন্থ  কায়সুল হকের উল্লেখযোগ্য প্রকাশিত গ্রন্থের মধ্যে রয়েছে:-   স্বদেশ সংস্কৃতি ও রবীন্দ্রনাথ (২০০৪)  'আলোর দিকে যাত্রা' (২০০৬)  অনিন্দ চৈতন্য (২০০৮)   পুরস্কার ও সম্মাননা    বাংলা একাডেমী সাহিত্য পুরস্কার (২০০১),  আসাদুজ্জামান সাহিত্য পুরস্কার (২০০০),   সাদত আলী আখন্দ সাহিত্য পুরস্কার (২০১৫)   মৃত্যু  কায়সুল হক ১৩ ফেব্রুয়ারি ২০১৬ সালে ঢাকার গুলশানের উপশম হেলথ পয়েন্ট হাসপাতালে চিকিৎসাধীন অবস্থায় মৃত্যুবরণ করেন। মিরপুরের শহীদ বুদ্ধিজীবী কবরস্থানে তাকে সমাহিত করা হয়।   তথ্যসূত্র   বিষয়শ্রেণী:১৯৩৩-এ জন্ম বিষয়শ্রেণী:২০১৬-এ মৃত্যু বিষয়শ্রেণী:রংপুর জেলার ব্যক্তি বিষয়শ্রেণী:বাংলাদেশী কবি বিষয়শ্রেণী:বাংলাদেশী সাহিত্যিক বিষয়শ্রেণী:বাংলাদেশী সাংবাদিক বিষয়শ্রেণী:কবিতায় বাংলা একাডেমি সাহিত্য পুরস্কার বিজয়ী‎ বিষয়শ্রেণী:বাঙালি কবি বিষয়শ্রেণী:বাঙালি লেখক
ঘটনাবলী   ৩১৯ - চন্দ্রগুপ্ত মৌর্য পাটলিপুত্রের (পাটনা) সম্রাট হিসেবে কার্যভার গ্রহণ করেন। ১৫৩১ - লিসবনে ভূমিকম্পে ২০ হাজার লোক নিহত। ১৭৯৭ - ব্যাংক অব ইংল্যান্ড প্রথম এক পাউন্ডের নোট প্রচলন করে। ১৮৪৮ - দ্বিতীয় ফরাসি প্রজাতন্ত্র স্থাপিত। ১৮৬৩ - লিংকন জাতীয় মুদ্রানীতি স্বাক্ষর করেন। ১৮৭০ - নিউ ইয়র্কে প্রথম সাবওয়ে লাইন খুলে দেওয়া হয়। ১৮৭১ - ফ্রান্স-জার্মানির মধ্যে ভার্সাই চুক্তি স্বাক্ষর। ১৮৮৪ - ব্রিটেন ও পর্তুগালের মধ্যে প্রথম চুক্তি স্বাক্ষরিত হয়। ১৯০৭ - রয়েল অয়েল ও শেল একত্র হয়ে ব্রিটিশ পেট্রোলিয়ামের যাত্রা শুরু। ১৯২১ - ইরান ও সাবেক সোভিয়েত ইউনিয়নের মধ্যে একটি মৈত্রী চুক্তি স্বাক্ষরিত হয়। ১৯৩১ - কলকাতায় মুসলিম ইনস্টিটিউটের ভিত্তিপ্রস্তর স্থাপিত হয়। ১৯৩৭ - ব্রিটিশ বাংলার প্রায় সওয়া ২ লাখ চটকল শ্রমিকের ৭৪ দিনের সাধারণ ধর্মঘট শুরু। ১৯৫২ - ব্রিটেন পারমাণবিক বোমা তৈরির কথা ঘোষণা করে। ১৯৬৯ - রাওয়ালপিন্ডিতে সরকার ও বিরোধী দলের মধ্যে গোল টেবিল বেঠক। ১৯৮০ - ইসরাইল ও মিশরের মধ্যে কূটনৈতিক সম্পর্ক স্থাপন। ১৯৮৭ - জাতীয় সংসদে বাংলা ভাষা প্রচলন বিল পাস। ১৯৯১ - উপসাগরীয় যুদ্ধের অবসান।   জন্ম   ১৮০২ - ভিক্টর হুগো, ফরাসি সাহিত্যিক, রাজনীতিবিদ এবং মানবাধিকার কর্মী।(মৃ.২২/০৫/১৮৮৫) ১৮৬১ - বুলগেরিয়ার জার প্রথম ফার্দিনান্দের জন্মগ্রহণ করে। ১৮৬৬ -  পণ্ডিত রামভজ দত্তচৌধুরী,  ভারতের স্বাধীনতা আন্দোলনে গান্ধীবাদী নেতা, সমাজ সংস্কারক ও কবি।(মৃ.১৯২৩) ১৮৬৯ - রুশ বিপ্লবী ও লেনিনের জীবনসঙ্গিনী নাদেজদা ক্রুপস্কায়া জন্মগ্রহণ করেন। ১৯০০ - অনাথনাথ বসু,বিশিষ্ট বাঙালি শিক্ষাবিদ।(মৃ.২৬/১২/১৯৬১) ১৯০৮ - শিশু সাহিত্যিক লীলা মজুমদার জন্মগ্রহণ করেন।(মৃ.২০০৭)  ১৯০৯ - তালাল বিন আবদুল্লাহ, জর্ডান এর দ্বিতীয় বাদশাহ।  ১৯৩৬ - নূর মোহাম্মদ শেখ, বাংলাদেশের স্বাধীনতা যুদ্ধে অংশগ্রহণকারী একজন শহীদ মুক্তিযোদ্ধা৷  ১৯৩৭ - মনমোহন দেসাই প্রখ্যাত ভারতীয় চলচ্চিত্র প্রযোজক ও পরিচালক ।(মৃ.১/০৩/১৯৯৪)  ১৯৬৩ - চন্দন সেন, বিশিষ্ট ভারতীয় বাঙালি নট, নাট্যকার, নির্দেশক, মঞ্চ পরিকল্পক।   ১৯৭৩ - ওলে গানার সলশেয়ার, একজন নরওয়েজীয় ফুটবলার।  ১৯৮২ - লি না, চীন তথা এশিয়ার ১ম খেলোয়াড় হিসেবে যে-কোন গ্রাণ্ড স্লাম বিজয়ী।   মৃত্যু   ১৫৭৭ - সুইডেনের রাজা ষোড়শ এরিক মৃত্যুবরণ করেন। ১৯৬৬ - বিনায়ক দামোদর সাভারকর - ভারতীয় স্বাধীনতা সংগ্রামী ও হিন্দুত্ববাদী নেতা।  ১৯৮০ - শ্যামমোহিনী দেবী নিখিল ভারত নারীশিক্ষা পরিষদের প্রতিষ্ঠাত্রী ও স্ত্রীশিক্ষা বিস্তারসহ  ভারতের স্বাধীনতা আন্দোলনের এক অগ্রণী ব্যক্তিত্ব।(জন্ম- ১০ ফেব্রুয়ারি,১৮৮৭)  ১৯৮৫ - সন্তোষকুমার ঘোষ ভারতের প্রখ্যাত বাঙালি সাহিত্যিক ও সাংবাদিক।(জ.০৯/০৯/১৯৩০) ১৯৮৬ - ইরানের বিশিষ্ট সঙ্গীতজ্ঞ ও সঙ্গীত শিল্পী গোলাম মোহসিন বানান মৃত্যুবরণ করেন। ২০০৮ - স্বনামধন্য বাঙালি চিন্তাবিদ, শিক্ষাবিদ, দার্শনিক, এবং সাহিত্য সমালোচক শিবনারায়ণ রায়। (জ.১৯২১)  ২০১৫ - অভিজিৎ রায়, বাংলাদেশী প্রগতিশীল ও মুক্তচিন্তার অন্যতম পথিকৃৎ, মুক্তমনা ব্লগের প্রতিষ্ঠাতা। লেখক এবং ব্লগার।  ১৯৩৭ - হরিচাঁদ ঠাকুরের জ্যেষ্ঠ পুত্র রাজস্বী গুরুচাঁদ ঠাকুরের মহাপ্রয়াণ দিবস।  ২০২৪ - ভারতীয় গজল শিল্পী পঙ্কজ উদাস। (১৭/০৫/১৯৫১)   ছুটি ও অন্যান্য   স্বাধীনতা দিবস (কুয়েত)  তথ্যসূত্র   বহিঃসংযোগ   বিষয়শ্রেণী:গ্রেগরীয় পঞ্জিকার দিন বিষয়শ্রেণী:ফেব্রুয়ারি বিষয়শ্রেণী:অসম্পূর্ণ দিনতারিখ
মারিয়া শব্দটি আসছে লাতিন শব্দ মারে থেকে। লাতিন ভাষায় মারে মানে হচ্ছে সাগর। প্রাচীনকালে যখন উন্নত মানের টেলিস্কোপ ছিলো না, তখন জ্যোতির্বিজ্ঞানীরা এদেরকে স্পষ্ট দেখতে পেতো না বিধায় তারা চাঁদের এই অংশগুলো পানি দ্বারা পূর্ণ বলে ভাবতেন যার ধরুন এই ধরনের নামকরণ করা হয়েছিল। পরবর্তীতে চাঁদের কালো দাগের সঠিক রহস্য পাওয়া গেলেও এর নাম আর পরিবর্তন করা হয় নি।  বর্তমান ধারণা অনুযায়ী, চাঁদের চারপাশে যেহেতু পৃথিবীর মতো বায়ুমন্ডল নেই কাজেই যখন চাঁদের দিকে কোনো গ্রহাণু, উল্কা, ধুমকেতু ছুটে যায় তখন এগুলো কোনোরকম বাধা ছাড়াই সরাসরি চাঁদের মাটিতে আঘাত করে। ফলে ছোট বড় অনেক গর্তের সৃষ্টি হয়। alt=চাঁদ ও চাঁদের মাটীতে গর্ত|থাম্ব|চাঁদ ও চাঁদের মাটীতে গর্ত আমাদের আদিম সৌরজগত আজকের মতো এতো শান্ত আর সুশৃঙ্খল ছিলো না। অনেক গ্রহাণু এলোমেলো ভাবে ছোটাছুটি করতো তখন। তখন প্রায়ই ক্রমান্বয়ে এই গ্রহাণুগুলো চাঁদের পৃষ্ঠে আঘাত করতে থাকে। ফলে সেখানে ছোট বড় অনেক গর্তের সৃষ্টি হয়। পরবর্তীতে এই গর্তগুলো লাভায় পরিপূর্ণ হয়ে যায়। সময়ের পরিক্রমায় পরে এই লাভাগুলো আবার ঠান্ডা হতে থাকে। আর এই ঠান্ডা লাভাতে আয়রনের মাত্রা অনেক বেড়ে যায়। ফলে চাঁদের এই অংশগুলো থেকে তুলনামূলক কম আলো প্রতিফলিত হয়। মূলত এই মারিয়া নামক গর্তগুলো থেকে অপেক্ষাকৃত কম আলো প্রতিফলিত হয়ে পৃথিবীতে ফিরে আসার কারণেই আমরা পৃথিবী থেকে এগুলো কালো দাগের মতো দেখি।    তথ্যসূত্র   বিষয়শ্রেণী:চাঁদের মারিয়া বিষয়শ্রেণী:চন্দ্র বিজ্ঞান
thumb|4990010020426 - অভিজ্ঞান শকুন্তলম্ ২য় সংস্করণ, ভট্টাচার্য, হরিদাস সিদ্ধান্তবাগীশ, ৬৬৬ পৃষ্ঠা সংস্কৃতসাহিত্য (১৮৬০) মহামহোপাধ্যায়  হরিদাস সিদ্ধান্তবাগীশ ভট্টাচার্য্য (২২ অক্টোবর ১৮৭৬ - ২৬ ডিসেম্বর ১৯৬১) ছিলেন সংস্কৃত ভাষা, সাহিত্য দর্শন, জ্যোতিষ প্রভৃতি বিষয়ের ভারতীয় বাঙালি সুপণ্ডিত।  সংস্কৃত ভাষায় একাধিক গ্রন্থ  রচয়িতা এবং  বাংলা সাহিত্যের অনুবাদক তিনি।  ঢাকার সারস্বত সমাজ তাকে সিদ্ধান্তবাগীশ উপাধি প্রদান করে।  জীবনী হরিদাস  ব্রিটিশ ভারতের অধুনা  বাংলাদেশের গোপালগঞ্জের কোটালীপাড়ার ঊনশিয়া গ্রামের কাশ্যপপাড়ায় ১৮৭৬ খ্রিস্টাব্দের ২২ অক্টোবর প্রখ্যাত পণ্ডিত বংশে জন্ম গ্রহণ করেন। পিতা গদাধর বিদ্যালঙ্কার ও মাতা বিধুমুখী দেবী। পিতামহ কাশীচন্দ্র বাচস্পতি'র কাছে তার শিক্ষারম্ভ।  পূর্বপুরুষদের প্রজ্ঞা ও পাণ্ডিত্যের অধিকারী হরিদাস কাব্য, ব্যাকরণ, পুরাণ, জ্যোতিষ, দর্শন প্রভৃতি বিষয়ে গভীর জ্ঞান অর্জন করেন। উনিশ বৎসর বয়সেই নাটক, খণ্ডকাব্য রচনা করেন।  সংস্কৃত পণ্ডিতের শ্রেষ্ঠ কীর্তি সংস্কৃত থেকে মহাভারতের সম্পূর্ণ বঙ্গানুবাদ। ১৯২৯ খ্রিস্টাব্দ হতে ১৯৫০ খ্রিস্টাব্দ পর্যন্ত তার অনুবাদ খণ্ডে খণ্ডে (৪৩ খণ্ডে) প্রকাশিত হয়। একক প্রচেষ্টায়  এবং মূলানুগত্যে এটি বাংলাভাষায় মহাভারত অনুবাদে সর্বোত্তম নিদর্শন।   এছাড়াও তিনি বেশ কিছু মহাকাব্য এবং ক্লাসিক যেমন  শকুন্তলা এবং মেঘদূত  অনুবাদ করেন। তার অন্যান্য রচিত গ্রন্থাদি হল-  রুক্মিণীহরণ  শিবাজীচরিতম্  বিরাজসরোজিনী  সম্মাননা সাহিত্যের ক্ষেত্র তার অবদানের স্বীকৃতিস্বরূপ, ভারত সরকার তাকে ১৯৬০ খ্রিস্টাব্দে দেশের তৃতীয় সর্বোচ্চ বেসামরিক পুরস্কার  পদ্মভূষণে সম্মানিত করে ।  পশ্চিমবঙ্গ সরকার তার  মহাভারতের অনুবাদের জন্য ১৯৬১ খ্রিস্টাব্দে রবীন্দ্র পুরস্কার প্রদান করে।  পারিবারিক জীবন ও জীবনাবসান  মহামহোপাধ্যায় হরিদাস সিদ্ধান্তবাগীশ পনের বৎসর বয়সে গৈলানিবাসী রমানাথ ঠাকুরের প্রথমা কন্যা সরলাসুন্দরীকে বিবাহ করেন। সরলাসুন্দরীর মৃত্যুর পর ১৯০০ খ্রিস্টাব্দে রামেন্দ্র কৃতিরত্নের জ্যেষ্ঠাকন্যা কুসুমকুমারীকে বিবাহ করেন। ১৯৬১ খ্রিস্টাব্দে ২৬ ডিসেম্বর ছিয়াশী বৎসর বয়সে প্রয়াত হন।  তথ্যসূত্র  বিষয়শ্রেণী:১৮৭৬-এ জন্ম বিষয়শ্রেণী:১৯৬১-এ মৃত্যু বিষয়শ্রেণী:সাহিত্য ও শিক্ষায় পদ্মভূষণ প্রাপক বিষয়শ্রেণী:বাঙালি লেখক বিষয়শ্রেণী:গোপালগঞ্জ জেলার ব্যক্তি বিষয়শ্রেণী:পশ্চিমবঙ্গের লেখক বিষয়শ্রেণী:২০শ শতাব্দীর ভারতীয় অনুবাদক
আবু জাফর মুহাম্মাদ ইবনে আলি ইবনে মুহাম্মাদ ইবনে আলি ইবনে মুসা ইবনে জাফর () ছিলেন আলী আল-হাদির (১০ তম শিয়া ইমাম) পুত্র এবং হাসান আল-আসকারির (১১ তম শিয়া ইমাম) ভাই। তার সমাধিটি বাগদাদ থেকে প্রায় ৯৩ কিলোমিটার উত্তরে বালাদে অবস্থিত সামারা এবং কাজিমিয়ার মধ্যে নির্মিত হয়েছিল।  শিয়াদের একটি অংশ বিশ্বাস করত যে প্রতীক্ষিত ইমাম মাহদী ছিলেন মুহাম্মদ ইবনে আলী আল-হাদী, যাকে আল্লাহর শাসন দ্বারা জাদুগ্রস্ত (গায়বা) করা হয়েছিল কারণ আব্বাসীয়রা ইমামতকে অস্তিত্ব থেকে সরিয়ে দেওয়ার অভিপ্রায়ে তাকে হত্যা করতে চেয়েছিল, তিনি পুনরায় অল্প সময়ের জন্য কয়েকবার আবির্ভূত হন এবং বৃহৎ জাদুবিদ্যায় (গায়বাহ আল-কুবরা) ফিরে যান।   সমাধিতে হামলা   ৭ জুলাই ২০১৬ সালে একদল হামলাকারী সমাধিতে হামলার পর কমপক্ষে ৪০ জন নিহত এবং ৭৪ জনেরও বেশি আহত হয়। হামলাকারীদের মধ্যে আত্মঘাতী গাড়ি বোমারু, পায়ে হেঁটে আত্মঘাতী বোমা হামলাকারী এবং বেশ কয়েকজন বন্দুকধারী অন্তর্ভুক্ত ছিল। তারা ঈদুল ফিতর উদযাপনকারী শিয়া তীর্থযাত্রীদের উপর হামলা চালায়।  অতীতে সামারায় বোমা হামলা এবং সাম্প্রদায়িক রক্তপাত হয়েছিল, যেখানে ইমাম আলী আল-হাদি এবং দ্বাদশ ইমাম হাসান আল-আসকারি, মুহাম্মদ বিন আলি আল-হাদির পিতা ও ভাইকে সমাধিস্থ করা হয়েছে।   তার সম্পর্কে কর্ম/বই   সৈয়দ মুহাম্মাদ সম্পর্কে শিয়া পন্ডিতদের লেখা বই/কর্মের মধ্যে আমরা উল্লেখ করতে পারি:   আল্লামেহ আদিব মুহাম্মদ আলী উর্দুবাদী রচিত "আবু জাফর মুহাম্মাদ বিন আলি আল-হাদি সাবা আল-দাজিল";  শেখ জাবের আল আব্দুল গাফফার কাশ্মীরি রচিত "ক্রামাত আল-সায়্যিদ আবি জাফর";  আহমাদ আবদুল্লাহ আদি কাতিফি রচিত "জিয়ারাত আল-সায়্যিদ মুহাম্মাদ বিন আল-ইমাম আলি আল-হাদি";  সাইয়্যেদ মুসা মুসাভি হান্দির "সাবা আল-দাজিল";  সিদ্দিক আবু বকর দাইবালের "সাবা আল-দাজিল আল-সায়্যিদ মুহাম্মাদ নাজল আল-ইমাম আল-হাদি (আ.)";  ইয়্যাদ ইদান বেলদাউই থেকে "আল-সাইদ মুহাম্মাদ সলিল আল-হাদী";  শেখ হাসান খাকানির পুত্র শেখ আলীর কাছ থেকে "জাকরি আবি জাফর মুহাম্মদ বিন আল-ইমাম আল-হাদি";  শেখ হাশেম বেলদাভীর রচিত "রেসালাহ ফি কারামাত আল-সায়্যিদ মুহাম্মাদ বিন আল-ইমাম আলী আল-হাদী";  মাথির সাইদ মোহামালসান আল-ঘিমের "ক্রামাত আল-সায়্যিদ মুহাম্মদ বিন আল-ইমাম আল-হাদি, সাবা আল-দাজিল নামে পরিচিত"  সাইয়্যিদ হোসাইন আল-আওয়ামীর "সাবা আল-দাজিল, সাইয়্যিদ মুহাম্মদ বিন আল-ইমাম আল-হাদী, আল-ইমাম আল-মাহদীর চাচা";  সৈয়দ মুর্তজা হোসনি সানদির "আল-সায়্যিদ মুহাম্মদ বিন আল-ইমাম আলি আল-হাদি ওয়াকফা আলি আতাব সাবা আল-দাজিল";  সৈয়দ কাসিম হোসেইনী বালাদি ক্বারীর "আল-ফাদাইল আল-মুখার্জী আল-নাফিয়া লিয়ুম আল-আখেলা ফী কারামাত আল-সায়্যিদ মুহাম্মাদ বিন আলি আল-হাদি (আ.)"।The shining star of the Dajil region of Iraq - about the life, virtues and virtues of Imamzadeh Seyyed Muhammad, the son of Imam Hadi (AS)  আরও দেখুন  আলি ইবনে আবি তালিবের বংশধর  মুহম্মদ আল-মাহদী  তথ্যসূত্র   আবু মুহাম্মদ আল-হাসান বিন মূসা আল-নুবাখতি, পৃষ্ঠা ৯৩, ৯৬, ৯৮ এবং ১০৫ রচিত ফিরাক আল-শিয়াহ (শিয়া সম্প্রদায়) আল-মাকালাত ওয়া আল-ফিরাক, সা'দ ইবনে আবদিল্লাহ আল-আশ'আরি আল-কুম্মি (মৃত্যু ৩০১), পৃষ্ঠা.১০১ এবং ১০৬-১০৮  বিষয়শ্রেণী:হোসাইনীয় বিষয়শ্রেণী:মুহাম্মাদের পরিবার বিষয়শ্রেণী:শিয়া ইমাম বিষয়শ্রেণী:৯ম শতাব্দীর আরব ব্যক্তি বিষয়শ্রেণী:ইরাকি শিয়া মুসলিম
ব্রেন্ডন মিলার (জন্ম গ্লেন্ডন ক্রেন; ৩০শে আগস্ট, ১৯৭৬) একজন মার্কিন পর্নোগ্রাফিক অভিনেতা এবং সঙ্গীতশিল্পী।    কর্মজীবন    সঙ্গীত  পর্নোগ্রাফিক অভিনেতা হিসাবে তার কর্মজীবনের আগে, মিলার বেশ কয়েকটি ব্যান্ডের ড্রামার ছিলেন। তিনি দ্য ফেডস এর সাথে তার সঙ্গীত জীবন শুরু করেন, যার সাথে তিনি ২০০১ সালে পাঁচটি অ্যালবাম রেকর্ড করেছিলেন।   পর্নোগ্রাফি  ২০১২ সালে, মিলার দ্য ডার্ক নাইট এক্সএক্সএক্স -এ জোকার চরিত্রে অভিনয় করেছিলেন।  এই চলচ্চিত্রে তার ভূমিকার জন্য শ্রেষ্ঠ পার্শ্ব অভিনেতার জন্য ২০১৩ এক্সবিজ পুরস্কার জিতেছিলেন।  যদিও তিনি ২০১৪ সালে তার সঙ্গীত জীবনে মনোযোগ দিতে অভিনয় থেকে অবসর নিয়েছিলেন, তিনি ২০১৫ সালে ব্যাটম্যান ভার্সেস সুপারম্যান এক্সএক্সএক্স: অ্যান অ্যাক্সেল ব্রাউন প্যারোডি-এর জন্য জোকারের ভূমিকায় পুনরায় অভিনয় করতে শিল্পে ফিরে আসেন।   ব্যক্তিগত জীবন  মিলার ২০১৫ থেকে ২০১৮ সাল পর্যন্ত স্টর্মি ড্যানিয়েলসকে বিয়ে করেছিলেন। তাদের এক কন্যা জানুয়ারী ২০১১ সালে জন্মগ্রহণ করেছেন  জুলাই ২০১৮ সালে, মিলার ড্যানিয়েলসের ব্যভিচারের অভিযোগের ভিত্তিতে বিবাহবিচ্ছেদের জন্য আবেদন করেছিলেন এবং তাদের মেয়ের সম্পূর্ণ হেফাজতের অনুরোধ করেছিলেন।     তথ্যসূত্র    বহিঃসংযোগ          বিষয়শ্রেণী:১৯৭৬-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন পর্নোগ্রাফিক চলচ্চিত্র অভিনেতা বিষয়শ্রেণী:টেক্সাসের পর্নোগ্রাফি চলচ্চিত্র অভিনয়শিল্পী বিষয়শ্রেণী:ডালাসের সঙ্গীতজ্ঞ বিষয়শ্রেণী:২১শ শতাব্দীর মার্কিন সঙ্গীতশিল্পী
thumb|আদর্শ যৌন প্রতিক্রিয়া চক্র মানব যৌন প্রতিক্রিয়া চক্র যৌন উত্তেজনার শারীরবৃত্তীয় প্রতিক্রিয়াগুলির একটি চতুঃস্তরীয় মডেল, যা তাদের সংঘটনের সময় অনুযায়ী, উত্তেজক দশা, অধিত্যকা দশা, রাগমোচন দশা এবং সমাধান দশায় বিভক্ত। এই শারীরবৃত্তীয় প্রতিক্রিয়া মডেলটি প্রথম উইলিয়াম এইচ. মাস্টারস্ এবং ভার্জিনিয়া ই. জনসন, তাদের ১৯৬৬ সালের বই মানব যৌন প্রতিক্রিয়াতেMasters & Johnson Human Sexual Response, Bantam, 1981 ; 1st ed. 1966 সূত্রায়িত করেন। তারপর থেকে, অন্যান্য মানব যৌন প্রতিক্রিয়া মডেল প্রণয়ন করা হয়েছে।   উত্তেজক দশা  উত্তেজক দশা (আবেগঘন দশা বা প্রাথমিক উত্তেজক দশা নামেও পরিচিত) মানব যৌন প্রতিক্রিয়া চক্রের প্রথম স্তর, যা শারীরিক বা মানসিক কামোদ্দীপনার ফলস্বরূপ ঘটে থাকে, যেমন চুম্বন, আলিঙ্গন বা যৌনাবেদনময়ী চিত্র দেখা, যাতে যৌন আকাঙ্ক্ষা বাড়ে। এই পর্যায়ে, শরীর যৌন সম্পর্কের জন্য প্রস্তুত হয়, প্রাথমিকভাবে অধিত্যকা দশায় অগ্রসর হয়। শৃঙ্গারের দৈর্ঘ্য এবং ব্যবহৃত উদ্দীপনা পদ্ধতির পছন্দসই বিষয়ে ব্যাপক সামাজিক-সাংস্কৃতিক প্রকরণ রয়েছে। শৃঙ্গারের সময়ে দৈহিক ও মানসিক মিথস্ক্রিয়া এবং কামোদ্দীপক অঙ্গপ্রত্যঙ্গগুলির উদ্দীপনা সাধারণত ন্যূনতম কিছু প্রাথমিক প্রশান্তি স্থাপন করে।  অধিত্যকা দশা    রাগমোচন দশা    সমাধান দশা  লিঙ্গগত সাদৃশ্য ও প্রভেদসমূহ thumb|যৌন উত্তেজনার দশায়, যৌনাঙ্গে রক্তচাপ বেড়ে যায়। এতে লিঙ্গ (উপরে) বা ভগাঙ্কুর এবং যোনিওষ্ঠ (নিচে) ফুলে বাড়ে। তথ্যসূত্র  বহিঃসংযোগ  Human sexual response on Discovery health  Human Sexual Response Cycles by Dr. Mitchell Tepper on SexualHealth.com  What We Can Learn from Sexual Response Cycles, Psychology Today  Blog on the Sexual Response Cycle    Classifying Sexual Dysfunctions and Recommendations for the DSM-V   Female Sexual Arousal Disorder and Its Current Issues   In-Depth Presentation on Masters and Johnson and their Contribution to Sex Research, DistinctiveVoicesBC, YouTube  বিষয়শ্রেণী:মানব যৌনতা বিষয়শ্রেণী:উর্বরতা বিষয়শ্রেণী:যৌন উত্তেজনা
মোহাম্মদ সোলায়মান সেলিম (জন্ম: ৩১ মার্চ ১৯৮৯) একজন বাংলাদেশী রাজনীতিবিদ। তিনি ঢাকা-৭ আসনের সংসদ সদস্য ছিলেন।   প্রাথমিক জীবন  সোলায়মান সেলিম ৩১ মার্চ ১৯৮৯ সালে ঢাকায় জন্মগ্রহণ করেন। তার পিতা হাজী সেলিম ঢাকা-৭ ও ঢাকা-৮ আসনের সংসদ সদস্য ছিলেন। মাতা গুলশান আরা অবিভক্ত ঢাকা সিটি কর্পোরেশনের ৬৬ নম্বর মহিলা ওয়ার্ড কমিশনার ছিলেন।   রাজনৈতিক জীবন  সোলায়মান সেলিম ঢাকা-৭ আসন থেকে ২০২৪ সালে দ্বাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।  ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:ঢাকার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:১৯৮৯-এ জন্ম
দাগি ছাতারে (বৈজ্ঞানিক নাম: Turdoides earlei) বা ডোরা সাতভায়লা Leiothrichidae (লিওথ্রিকিডি) গোত্র বা পরিবারের অন্তর্গত Turdoides (টুর্ডোইডিস) গণের অন্তর্গত এক প্রজাতির মাঝারি গায়ক পাখি। এরা সাধারণত ছয় থেকে দশটির দলে বিচরণ করে, অধিকাংশ সময়ে সাতটি ছাতারেকে একসাথে দেখা যায়। দাগি ছাতারের বৈজ্ঞানিক নামের অর্থ আর্লির দামার সহজাত (লাতিন: turdus = দামা, oides = সাদৃশ্য, earlei = উইলিশ আর্লি, ব্রিটিশ বণিক, ১৮৫৫)। পাখিটি বাংলাদেশ, ভারত ছাড়াও দক্ষিণ এশিয়ার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ৯ লক্ষ ৫৭ হাজার বর্গ কিলোমিটার। বিগত কয়েক দশক ধরে এদের সংখ্যা কমছে, তবে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।   বিবরণ   দাগি ছাতারে সাধারণত নলখাগড়ার বন, শনবন, নদীর ধার, ছোট ঝোপ এবং বর্ধিষ্ণু জলায় বিচরণ করে। এরা বেশ সামাজিক পাখি। এরা দলবদ্ধভাবে বসবাস করে। চলেও দলবদ্ধভাবে। দলনেতা আছে কি না, তা জানা যায়নি। তবে দলের প্রথম পাখিটি যে দিকে উড়ে যাবে, অন্যরা তাকেই অনুসরণ করবে। কেউ পথ হারালে অন্যরা ডাকাডাকি করে তাকে পথ চিনতেও সাহায্য করে।  দাগি ছাতারে ডোরাযুক্ত মাঝারি আকারের পাখি। লেজ লম্বা। দেহের দৈর্ঘ্য চার ইঞ্চি (২১ সেমি)। পালক মেটে বাদামি, তার ওপর কালচে বাদামি রেখা থাকে, যা মাথা, ঘাড়, পিঠ হয়ে লেজের আগ পর্যন্ত বিস্তৃত থাকে। চোখের মণি হলুদ, ঠোঁট হালকা হলুদ, পা সিসা রঙের ও নখর গোলাপি। প্রজননের সময় মার্চ থেকে অক্টোবর। পানির কাছাকাছি নিচু ঝোপে, ঘাসবনে বাসা বানায়। বাসার উপকরণ ঘাস, লতাপাতা। বাসা গোলাকার ও মজবুত। তিন-চারটি ডিম পাড়ে, রং ফ্যাকাশে নীল। দলের সব পাখি ছানাদের দেখাশোনা করে।   তথ্যসূত্র    বহিঃসংযোগ    চিত্র: Oriental Bird Club.   India Biodiversity Portal  বিষয়শ্রেণী:এশিয়ার পাখি বিষয়শ্রেণী:বাংলাদেশের পাখি বিষয়শ্রেণী:ভারতের পাখি বিষয়শ্রেণী:মিয়ানমারের পাখি বিষয়শ্রেণী:নেপালের পাখি বিষয়শ্রেণী:পাকিস্তানের পাখি বিষয়শ্রেণী:১৮৪৪-এ বর্ণিত পাখি বিষয়শ্রেণী:অ্যাডওয়ার্ড ব্লাইদ কর্তৃক নামকরণকৃত ট্যাক্সা
শেখপুরা ইউনিয়ন বাংলাদেশের রংপুর বিভাগের দিনাজপুর জেলার দিনাজপুর সদর উপজেলার অন্তর্গত একটি ইউনিয়ন পরিষদ। এটি ৭৫.০৩ কিমি২ (২৮.৯৭ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৪,৮১১ জন। ইউনিয়নটিতে মোট গ্রামের সংখ্যা ২০টি ও মৌজার সংখ্যা ৫টি।  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:দিনাজপুর সদর উপজেলার ইউনিয়ন